
Nr. 7022/01.11.2024
RAPORT DE SPECIALITATE
La Proiectul de hotărâre privind organizarea comisiilor de specialitate ale Consiliului Local al comunei Liebling

Subsemnata, Mariana-Corina VLAȘCICI, în calitate de secretar general al Comunei Liebling, prin prezenta, vă rog să analizați și să aprobați Proiectul de hotărâre privind organizarea Comisiilor de specialitate ale Consiliului Local al Comunei Liebling, pe principalele domenii de activitate, pentru mandatul 2024-2028, având în vedere următoarele:

       La data de 9 iunie 2024 au avut loc alegerile administrației publice locale potrivit Ordonanței de Urgență a Guvernului României nr. 21/2024 privind unele măsuri pentru organizarea și desfășurarea alegerilor pentru membrii din România în Parlamentul European din anul 2024 și a alegerilor pentru autoritățile administrației publice locale din anul 2024, cu modificările și completările ulterioare;
- dispozițiile Încheierii civile NR. 3005/07.10.2024, pronunțată de Judecătoria Deta în Dosar Nr.3846/220/2024, privind  validarea mandatelor de consilieri locali din cadrul Consiliului Local al comunei Liebling;

- prevederile Ordinului Prefectului Nr. _____/________________privind constatarea îndeplinirii condițiilor legale de constituire a Consiliului Local al comunei Liebling;

- prevederile prevederile Regulamentului de organizare şi funcţionare al Consiliului Local Liebling aprobat prin H.C.L. Liebling;
- prevederile art. 113 – 119, art. 124 – 126, art. 128 alin. (2) și art. 141 din O.U.G. nr. 57/2019 privind Codul administrativ, cu modificările și completările ulterioare.
Propun organizarea Comisiilor de specialitate ale Consiliului Local al Comunei Liebling, pe principalele domenii de activitate potrivit prevederilor art. 124 din O.U.G. nr.57/2019 privind Codul administrativ, cu modificările și completările ulterioare, care precizează: 

„(1) După constituire, consiliul local își organizează comisii de specialitate, pe principalele domenii de activitate, în termenul stabilit prin regulamentul de organizare și funcționare a consiliului local.

(2) Pot fi membri ai comisiilor de specialitate numai consilierii locali.

(3) Operațiunile desfășurate în cadrul procedurii de constituire a comisiilor de specialitate, domeniile de activitate în care se pot organiza comisii de specialitate, numărul și denumirea acestora, numărul membrilor fiecărei comisii și modul de stabilire a locurilor ce revin fiecărui grup de consilieri sau consilieri independenți, precum și componența nominală a acestora se stabilesc prin hotărâre a consiliului local, cu respectarea configurației politice de la ultimele alegeri locale. Numărul membrilor unei comisii este întotdeauna impar.

(4) Numărul locurilor ce revine fiecărui grup de consilieri sau consilierilor independenți în fiecare comisie de specialitate se stabilește de către consiliul local, cu respectarea configurației politice de la ultimele alegeri locale.

(5) Nominalizarea membrilor fiecărei comisii se face de fiecare grup de consilieri, iar a consilierilor independenți de către consiliul local, avându-se în vedere, de regulă, opțiunea acestora, pregătirea lor profesională și domeniul în care își desfășoară activitatea. În funcție de numărul membrilor consiliului, un consilier poate face parte din cel puțin o comisie și din cel mult 3 comisii, dintre care una este comisia de bază.”

     
Atribuțiile Comisiilor de specialitate sunt prevăzute de art. 125 alin. (1) din O.U.G. nr. 57/2019 privind Codul administrativ, cu modificările și completăeile ulterioare și anume:

a) analizează proiectele de hotărâri ale consiliului local din domeniul lor de activitate;â

b) întocmesc avize asupra proiectelor de hotărâri şi asupra problemelor analizate, pe care le prezintă consiliului local;

c) îndeplinesc orice alte atribuţii stabilite prin regulamentul de organizare şi funcţionare a consiliului local sau însărcinări date prin hotărâri ale consiliului local, dacă acestea au legătură cu activitatea lor. 

Alin. (2) al aceluiași articol preizează că avizele comisiilor de specialitate se adoptă cu majoritate simplă.

De asemenea, fiecare Comisie are un Preşedinte şi un secretar, care potrivit dispozițiilor art. 126 din O.U.G. nr. 57/2019 privind Codul administrativ, cu modificările și completările ulterioare, îndeplinesc următoarele atribuții: 

(1) Comisiile de specialitate îşi aleg, prin votul deschis al majorităţii absolute a consilierilor locali ce o compun, câte un preşedinte şi câte un secretar.

(2) Preşedintele comisiei de specialitate are următoarele atribuţii principale: 

a) asigură reprezentarea comisiei în raporturile acesteia cu consiliul local, aparatul de specialitate al primarului, organismele prestatoare de servicii publice locale şi cu celelalte comisii;
b) convoacă şedinţele comisiei conform procedurii prevăzute în regulamentul de organizare şi funcţionare a consiliului local şi informează secretarul general al unităţii/subdiviziunii administrativ - teritoriale cu privire la data şi locul şedinţei;

c) conduce şedinţele comisiei;

d) susţine în şedinţele consiliului local avizele formulate de comisie;

e) anunţă rezultatul votării, pe baza datelor comunicate de secretar;

f) îndeplineşte orice alte atribuţii referitoare la activitatea comisiei, prevăzute de lege, de regulamentul de organizare şi funcţionare a consiliului sau stabilite de consiliul local;

g) comunică secretarului general al unităţii/subdiviziunii administrativ - teritoriale în termen rezonabil, până la finalul fiecărei luni calendaristice, prezenţa şi procesele - verbale ale fiecărei şedinţe ale comisiei de specialitate. 

(3) Preşedintele comisiei de specialitate poate propune ca la lucrările comisiei să participe şi alte persoane din afara acesteia, dacă apreciază că este necesar şi poate participa la lucrările celorlalte comisii care examinează probleme ce prezintă importanţă pentru comisia pe care o conduce.
       
(4) Secretarul comisiei îndeplineşte următoarele atribuţii principale: 

a) efectuează apelul nominal şi ţine evidenţa participării la şedinţe a membrilor comisiei;
b) numără voturile şi îl informează pe preşedinte asupra cvorumului necesar pentru emiterea fiecărui aviz şi asupra rezultatului votării;

c) asigură redactarea avizelor, a proceselor - verbale şi a altor documente prevăzute de lege;
d) îndeplineşte orice alte sarcini prevăzute de regulamentul de organizare şi funcţionare a consiliului local sau însărcinări stabilite de comisie sau de către preşedintele acesteia. 

Astfel, în temeiul art. 124 – 126, art. 129 alin. (1), art. 129 alin. (2) lit. a), art. 136 și art. 139 alin. (1) din O.U.G. nr. 57/2019 privind Codul administrativ, supun spre analiză și aprobare Proiectul de hotărâre inițiat de primarul Comunei Liebling având următorul obiect: organizarea Comisiilor de specialitate ale Consiliului Local al Comunei Liebling, pe principalele domenii de activitate, pentru mandatul 2024-2028.

